CELEX: 62010CN0354
Language: da
Date: 2010-07-13 00:00:00
Title: Sag C-354/10: Sag anlagt den 13. juli 2010 — Europa Kommissionen mod Den Hellenske Republik

11.9.2010   
            
            
               DA
            
            
               Den Europæiske Unions Tidende
            
            
               C 246/34
            
         Sag anlagt den 13. juli 2010 — Europa Kommissionen mod Den Hellenske Republik
   (Sag C-354/10)
   ()
   2010/C 246/57
   Processprog: græsk
   
      Parter
   
   
      Sagsøger: Europa-Kommissionen (ved D. Triantafillou og B. Stromsky, som befuldmægtigede)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 4, 5 og 6 i Kommissionens beslutning K(2007) 3251 af 18. juli 2007 om en reservefond fritaget for skat (statsstøtte C-37/05) og traktaten om Den Europæiske Unions funktionsmåde, idet den ikke inden for den fastsatte frist har vedtaget alle nødvendige foranstaltninger til at tilbagesøge den støtte, der blev erklæret retsstridig og uforenelig med fællesmarkedet ved beslutningens artikel 1, stk. 1, (bortset fra støtten omhandlet i artikel 2 og 3) og under alle omstændigheder ikke har givet Kommissionen passende meddelelse om de foranstaltninger, der er truffet i denne henseende.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   De hellenske myndigheder har ikke påberåbt sig, at det var absolut umuligt at gennemføre Kommissionens beslutning, og de har tre år senere ikke anført præcist, hvad de har kontrolleret, i hvilke tilfælde der er krævet tilbagebetaling, og i hvilke sager tilbagebetaling har fundet sted. De har navnlig:
   
                
            
            
               Ikke for hver begunstiget præciseret, hvilke typer udgifter denne har afholdt for at være støtteberettiget i henhold til reglerne om en generel fritagelse.
            
         
                
            
            
               Ikke beregnet den samlede støtte for hver begunstiget.
            
         
                
            
            
               Udvidet undtagelsen fra tilbagebetalingspligten til situationer, der ikke er omfattet af beslutningen.
            
         
                
            
            
               Beregnet »de minimis«-støtten, som er fritaget fra tilbagebetalingspligten, urigtigt.
            
         
                
            
            
               Ikke konstateret, om der foreligger en eventuel kumulering med anden støtte.
            
         
                
            
            
               Ikke beregnet det tilbagebetalingspligtige beløb rigtigt, idet de har handlet på et urigtigt grundlag.
            
         
                
            
            
               Ikke fremlagt dokumentation for den tilbagebetaling, der har fundet sted.